Felipe Borges
felipeborges@gnome.org 2021
Редактиране на допълнителните настройки на вашата виртуална машина.

# Редактиране на XML настройките на Libvirt домейна на виртуална машина

„Виртуални машини“ ви позволяват ръчно да редактирате XML файла с настройките на Libvirt домейна на вашата виртуална машина. Може да постигнете специфични настройки, които не са достъпни в потребителския интерфейса на „Виртуални машини“ и не се поддържат от разработчиците на „Виртуални машини“.

Вижте формата на настройките на Libvirt домейна в документацията на https://libvirt.org/format.html

# За редактиране на Libvirt XML настройките на виртуална машина:

Натиснете с десния бутон на мишката върху полето в изгледа на колекцията и изберете Настройки, или натиснете върху бутона на менюто (настройки) в заглавната лента и изберете Настройки.

Натиснете върху раздела Ресурси.

Придвижете се до раздела Настройки.

Натиснете върху бутона Редактиране на настройки, за да отворите настройките в текстов редактор.

Редактирайте XML настройките и натиснете Запазване.

Ако редактираната виртуална машина вече работи, промените ще влязат в сила след рестартиране на работещата виртуална машина.

Преди редактиране на настройките на виртуалната машина, „Виртуални машини“ ще ви предложи да създадете моментно състояние. Моментните състояния ви позволяват да върнете промените в случай на грешка.