Michael Hill
mdhillca@gmail.com 2018
Γράψτε τη διαμόρφωση ενός πλαισίου σε ένα αρχείο για να το δημιουργήσετε αντίγραφο ασφαλείας ή να το μετακινήσετε.
Ελληνική μεταφραστική ομάδα GNOME
team@gnome.gr 2014
Θάνος Τρυφωνίδης
tomtryf@gmail.com 2014
Μαρία Μαυρίδου
mavridou@gmail.com 2014

# Δημιουργία αντιγράφου ασφαλείας ή μετακίνηση πλαισίου

Απαιτούνται δύο στοιχεία για τη δημιουργία αντιγράφου ασφαλείας ή τη μετακίνηση ενός πλαισίου: το αρχείο εικόνας και η διαμόρφωση του πλαισίου αποθηκευμένη ως αρχείο XML. Η αποθήκευση της διαμόρφωσης απαιτεί την εντολή virsh από το πακέτο libvirt ή libvirt-client.

Σε ένα παράθυρο τερματικού, πληκτρολογήστε

virsh dumpxml Όνομα > Όνομα.xml

όπου Όνομα είναι το όνομα Πλαίσια, ή τομέας, του πλαισίου σας. Για να καταχωρίσετε τους τομείς που βλέπουν τα Πλαίσια, πληκτρολογήστε

virsh -c qemu:///session list --all

Αντιγράψτε το αρχείο .xml που μόλις δημιουργήσατε στην τοποθεσία αντιγράφων ασφαλείας ή προσωρινής αποθήκευσης.

Αντιγράψτε το αρχείο εικόνας στην τοποθεσία αντιγράφων ασφαλείας ή προσωρινής αποθήκευσης. Θα είναι ένα αρχείο με το όνομα τομέα του πλαισίου σας και θα τελειώνει σε .qcow2, που βρίσκεται στο ~/.local/share/gnome-boxes/images/.

# Επαναφορά πλαισίου

Το αποθηκευμένο πλαίσιο μπορεί να εγκατασταθεί στα Πλαίσια σε ένα νέο μηχάνημα υποδοχής, ή στο αρχικό μηχάνημα ως μέρος ενός σεναρίου ανάκτησης από καταστροφή.

Έξοδος από τα Πλαίσια.

Αντιγράψτε το αρχείο εικόνας .qcow2 από την τοποθεσία αντιγράφων ασφαλείας ή προσωρινής αποθήκευσης στον κατάλογο ~/.local/share/gnome-boxes/images/ στη νέα τοποθεσία.

Σε ένα παράθυρο τερματικού, πλοηγηθείτε στον κατάλογο ή τη συσκευή που περιέχει το αρχείο .xml που αποθηκεύσατε. Πληκτρολογήστε

virsh define Όνομα.xml

όπου Όνομα είναι ο τομέας του πλαισίου σας.

Εκκινήστε τα Πλαίσια.