Michael Hill
mdhillca@gmail.com 2018
Записване на конфигурацията на виртуалната машина във файл, за създаване на резерва или преместване.

# Създаване на резерва или преместване на виртуална машина

За създаване на резерва или преместване на виртуална машина са необходими два компонента: файлът с изображение и настройките на виртуалната машина, запазена като XML файл. Запазването на настройките изисква командата virsh от пакета libvirt или libvirt-client.

В прозорец на терминал въведете

virsh dumpxml Name > Име.xml

където Name е името на „Виртуални машини“ или domain на вашата виртуална машина. За да направите списък на домейните, които се виждат от „Виртуални машини“, въведете

virsh -c qemu:///session list --all

Копирайте току-що създадения .xml файл на мястото за резерва или временно съхранение.

Копирайте файла с изображението на мястото за резерва или временно съхранение. Това ще бъде файл с името на домейна на вашата виртуална машина и завършващ на .qcow2, намиращ се в ~/.local/share/gnome-boxes/images/.

# Възстановяване на виртуална машина

Запазената виртуална машина може да се инсталира в „Виртуални машини“ на нова машина или на оригиналната машина като част от сценарий за възстановяване след бедствие.

Спрете програмата „Виртуални машини“.

Копирайте файла с изображение .qcow2 от резервното или временното място за съхранение в папката ~/.local/share/gnome-boxes/images/ на новото местоположение.

В прозореца на терминала навигирайте до папката или устройството, което съдържа съхранения .xml файл. Въведете

virsh define Име.xml

където Name е домейнът на вашата виртуална машина.

Стартирайте „Виртуални машини“.